Pokok Jemerlang Laut

Jemerlang laut atau batai laut merupakan sejenis tumbuhan yang terdapat di hutan Malaysia. Pokok ini juga dipercayai terdapat di negara-negara ASEAN yang lain. Nama botani pokok Jemerlang Laut adalah Peltophorum pterocarpum Baker.  

Silara ia yang rendang, berawak anggun, dan berbunga indah semarak digemari sebagai pokok hiasan. Tumbuhan ini kerap ditanam di taman-taman, serta sebagai peneduh tepi jalan.

Nama-nama setempat rantau Nusantara lain antaranya:

 soga, soga jambal (Jw.)
 kaju jhuwek (Md. Kangean);
 hau kolo, laru (Tim.);
 lalu loëh (Rote);
 léwĕttĕr (Alor).

Gambaran 
Tinggi pokok sekitar 50 kaki, daun berwarna hijau gelap (bipinat), bunga bewarna kuning keemasan atau coklat keunguan. Warna kulit coklat kekuningan. Ia banyak hidup liar di Indo-China hujung utara Australia.

Pohon jenis peluruh biasanya berukuran sedang (tinggi hingga sekitar 30 m), namun terkadang bisa mencapai 50 m; gemang batang hingga 70 cm. Kulit kayu tebal hingga 15 mm, merah jambu di dalam. Akarnya banir.

Daun majemuk menyirip berganda, 6–16 inci panjangnya, dengan 5–11 pasang sirip; daun penumpu kecil bentuk garis, lekas tanggal. Anak daun 9–20 pasang pada sirip yang tengah; lonjong, 0,5–0,7 × 0,3 inci, hujungnya melekuk atau meruncing kecil, pangkalnya sangat tak simetris; agak seperti kertas, sisi bawah atau kedua-dua permukaan berambut amat halus.

Perbungaan bentuk malai terminal, tegak, besar, hingga 18 inci; dengan sumbu berambut beledu cokelat kemerahan, dan daun pelindung yang lekas gugur. Diameter kuntum bunga sekitar 1,5 inci; mahkota kuning menggelombang, berambut cokelat di pangkalnya; benangsari kuning belerang dengan serbuksari berwarna jingga. Buah polong cokelat merah keunguan, 2,5–5,5 × 1 inci, berisi 1–5 biji.

Kegunaan
Pokok ini ditanam secara meluas di kawasan tropika sebagai pokok hiasan, terutamanya di India, Nigeria, Pakistan, dan Florida dan Hawaii di Amerika Syarikat. Pokok-pokok telah ditanam secara berselang-seli di India sebagai skim yang sama untuk pokok jalan di India di selang dengan Pokok Semarak Api (Gulmohur) untuk memberikan kesan yang ketara kuning dan merah pada musim panas, seperti yang dilakukan di jalan Hughes di Mumbai.

Dalam garoperhutanan, soga ditanam sebagai pohon peneduh, penahan angin, pengikat nitrogen, serta sebagai bahan mentah pembaja hijau. Soga juga ditanam sebagai tanaman pengisi di hutan-hutan tanaman jati dan mahoni. Di samping itu, daun-daunnya bisa dimanfaatkan sebagai pakan ternak, dan bunga-bunganya –di India– menghasilkan serbuk sari untuk budidaya lebah Trigona.

Kayu 
Kayunya yang perang kemerahan atau kehitaman bermutu sedang, cukup keras dan agak berat digunakan untuk binaan ringan, perabut rumah, termasuk membuat kabinet, atau ukir-ukiran. Soga juga menghasilkan kayu bakar. Dedaunan digunakan sebagai makanan ternakan.

Kulit kayunya perang dipanggil sogan biasa digunakan bagi menghasilkan warna kuning keperangan pada kain batik dari pedalaman Jawa dihasilkan daripada P. pterocarpum, yang dikenali di sana sebagai soga.

Untuk membuat pewarna, kulit kayu soga dikeping menjadi potongan kecil-kecil dan direbus bersama beberapa bahan lain. Variasi warna diperoleh dengan mengatur komposisi bahan-bahan pencampur seperti kulit kayu tengar (Ceriops), kayu sejenis Maclura, kayu secang (Caesalpinia), kulit kayu tekik (Albizia lebbekoides), atau bahan-bahan lain. Kulit kayu soga juga mengandung sekitar 17,7% tanin, yang digunakan sebagai bahan penyamak kulit atau sebagai ubar jala.

Rujukan

Lihat juga
 Senarai pokok

Pautan luar

 Profil spesies di Sistem Maklumat Biokepelbagaian Malaysia
 Profil spesies di Flora and Fauna Web Lembaga Taman Negara Singapura

 Taman Botani Tropika Negara, Amerika Syarikat

Jemerlang Laut
Flora Indonesia
Flora Singapura
Tumbuhan ubat
Tumbuhan pewarna
Flora Thailand
Flora Malaysia